Prázdninové farské korčuľovanie
2025-03-06 14:00 - 15:00, 2025-03-08 16:30 - 17:30 (Europe/Bratislava) | Zimný štadión Mariána Gáboríka, Hodžová 6844, Trenčín
Radi korčuľujete? Tak, neseďte doma a poďme sa spoločne hýbať! Pozývame vás na prázdninové farské korčuľovanie, ktoré sa uskutoční na Zimnom štadióne Mariána Gáboríka na Sihoti v Trenčíne. Pozývame osobitne prázdninujúcich školákov, či škôlkarov prežiť popoludnie na ľadovej ploche.
Vstupné dospelí 3 eurá, deti a študenti 2 eurá.

Prázdninová "pokladovka"
2025-03-07 14:00 - 16:00 | Farská záhrada, Potočná 52/87, Trenčín, 91101, Slovenská republika
Hľadanie stratených pokladov fascinuje ľudí odpradávna. Mnohí sa vydávali na dlhé, nebezpečné a dobrodružné cesty, na konci ktorých bolo často sklamanie. Naši animátori pozývajú všetky prázdninujúce deti vydať sa na objaviteľskú cestu za strateným pokladom. Cesta je len pre odvážnych dobrodruhov, ktorí sa neboja, majú dôvtip a odvahu.
Stretneme sa v piatok 7. marca o 14.00 hod. na farskom dvore v Opatovej, odkiaľ sa spoločne vydáme na dobrodružnú expedíciu.
Tešíme sa na vás.

Farská krížová cesta na Malej Skalke
2025-03-09 14:30 - 15:30 | Kalvária pri Diecéznej svätyni na Malej Skalke
Nedeľné pobožnosti krížovej cesty na Malej Skalke vedie vždy jedna z okolitých farností. Popoludnie prvej pôstnej nedele bude patriť práve našej farnosti. Preto si vás dovoľujeme, čo najsrdečnejšie pozvať, aby sme spoločne sprevádzali nášho Spasiteľa na jednotlivých zastaveniach krížovej cesty. Povzbudzujeme vás k hojnej účasti a k aktívnemu zapojeniu sa – či už spevom, alebo interpretáciou jednotlivých meditácií. Veríme, že spoločne prežijeme požehnaný čas ako farská rodina.
K dispozícii bude i autobusová doprava na Skalku s odchodom z Opatovej (Jednota) o 13.45 a z Kubrej (námestie) o 14.00 hod.

Farské korčuľovanie
2025-03-09 16:15 - 17:15 | Zimný štadión Mariána Gáboríka, Hodžová 6844, Trenčín
Radi korčuľujete? Tak, neseďte doma a poďme sa spoločne hýbať! Pozývame vás na farské korčuľovanie, ktoré sa uskutoční na Zimnom štadióne Mariána Gáboríka na Sihoti v Trenčíne. Pozývame osobitne rodiny s deťmi prežiť nedeľné popoludnie spoločne na ľadovej ploche.
Vstupné: Dospelí 3,00 eurá, Deti a študenti 2 eurá

Krížová cesta dievčat a žien
2025-03-23 14:00 - 15:00 | Kostol sv. Stanislava, Potočná 484/88, Trenčín - Opatová nad Váhom
V nedeľu 23. marca povedú pobožnosť krížovej cesty dievčatá a ženy našej farnosti. Ženy boli živými svedkami Ježišovej krížovej cesty. Udalosti Veľkého piatku sa hlboko vryli do sŕdc Panny Márie, Veroniky, či Jeruzalemských žien, ktoré plakali nad strýzneným Ježišom. V tejto pobožnosti sa tiež stretnú osudy mnohých žien, v ktorých uvidíme bolestné matky, zranené Márie Magdalény, no aj Veroniky, či plačúce ženy, ktorých bolí utrpenie iných. Pobožnosť krížovej cesty bude doprevádzať náš farský spevokol.

Farská kvapka krvi
2025-03-25 08:00 - 10:00 | Kultúrny dom Opatová, Opatovská 96/218, Trenčín, Slovakia (Slovak Republic)
Farnosť Trenčín-Opatová a Národná transfúzna služba Slovenskej republiky, odberné centrum Trenčín vás pozýva na „Farskú kvapku krvi“. Mobilný odber sa uskutoční v priestoroch kultúrneho domu v Opatovej v utorok 25. marca 2025. Program začneme ráno o 7.00 hod. slávením svätej omše vo Farskom kostole Svätého Stanislava v Opatovej obetovanej za všetkých darcov. Nasledovať bude samotný odber v priestoroch kultúrneho domu od 8.00 do 10.00 hod. Pozývame všetkých, ktorým zdravotný stav umožňuje darovať túto najvzácnejšiu tekutinu. Toto podujatie je situované do pôstneho obdobia, teda času, keď sa niečoho zriekame v prospech iného človeka. Pôst je aj o sebazápore, prekonávaní seba, vlastných limitov, svojho pohodlia, či strachu. Poďme teda spoločne prekonať naše obavy z injekčnej ihly, vpichu, či bolesti a pomôžme, tým, ktorí našu pomoc potrebujú. Veď aj my sme boli vykúpení tou najcennejšou krvou.
Pozývame všetkých – prvodarcov i viacnásobných darcov, aby sme spoločne podporili túto ušľachtilú myšlienku.
Kto môže byť darcom krvi?

každá duševne a fyzicky zdravá osoba vo veku od 18 do 60 rokov (pri pravidelnom darovaní do 65 roka) a váži viac ako 50 kg
osoba, ktorá neprekonala infekčnú žltačku typu B, C a nebola posledných 6 mesiacov v styku s chorými na toto ochorenie (iné vážne infekčné ochorenia treba konzultovať s lekárom transfúziologického pracoviska)
osoba, ktorá nie je nosičom HIV (vírus spôsobujúci ochorenie AIDS)
nemala v poslednom roku sexuálneho partnera HIV pozitívneho nepatrí k rizikovým skupinám prenosu HIV, a to
– narkomani podávajúci si drogy vnútrožilovo alebo vnútrosvalovo
– mužskí a ženskí prostitúti
– jedinci používajúci neobvyklé sexuálne praktiky
osoba, ktorá nie je závislá na alkohole a drogách a drogy neužívala v minulosti
osoba, ktorá je:
– 2 týždne po doužívaní ATB (antibiotík)
– 2 týždne bez hnačky, bez horúčky
– 1 týždeň po zubnom ošetrení (extrakcia zuba)
– aktuálne bez herpesu
– naktuálne mimo menzes (+/- 3 dni)
– 6 mesiacov po pôrode alebo ukončení gravidity a nekojí
– 6 mesiacov po väčšom operačnom zákroku
– 6 mesiacov po transfúzii krvi alebo plazmy
– 6 mesiacov po návrate z tropických oblastí
– 4 mesiacov po akupunktúre
– 4 mesiacov po tetovaní alebo piercingu
– 4 mesiacov po endoskopickom vyšetrení (gastrofibroskopia, rektoskopia, cystoskopia, vnútrožilová kanylácia)
– 4 týždne pri cestovateľskej anamnéze (West Nile virus) – aktuálny zoznam inkriminovaných oblastí nájdete na www.ntssr.sk
– 4 týždne po návrate z oblasti výskytu vtáčej chrípky (juhových. Ázia)
osoba, ktorá neužíva pravidelne dlhodobo lieky, dovolené sú:
– vitamíny
– hormonálne antikoncepcia
– postmenopauzálna a substitučna hormonálna liečba
– hypnotiká (lieky na spanie) užívané príležitostne pred spaním
– príležitostne užívané analgetiká (lieky proti bolesti)
Muži môžu darovať krv s odstupom 2 mesiacov po odbere maximálne 4x do roka.
Ženy môžu darovať krv s odstupom 3 mesiacov po odbere maximálne 3x do roka.

Ako sa pripraviť na odber krvi?
Niektoré pokrmy môžu ovplyvniť zloženie krvi tak, že ju nemožno použiť pre liečebné účely.
Z tohoto dôvodu:

Nejedzte 12 hodín pred odberom žiadne tučné jedlá! (maslo, mlieko, smotanu, syr, vajcia, mastné mäso, slaninu, klobásu mäsové polievky, smažené jedlá, čokoládu, orechy a pod.).
Nie je však vhodné, aby ste hladovali!
Doporučujeme ľahké raňajky. Môžete jesť netukové pečivo, sucháre, chlieb s medom a zaváraninou, ovocie, zeleninu a pod.
V príjme tekutín sa neobmedzujte!
Môžete vypiť šálku čiernej kávy, čaj, minerálku a ovocné šťavy.
Nepite alkoholické nápoje!!
Doprajte si dostatok spánku, aby ste boli plní energie!
Pred odberom nefajčite!!!

Naším cieľom je, aby ste mali príjemný pocit počas celého odberu krvi a aj úspešný zvyšok dňa po jeho absolvovaní.
Na odber krvi je potrebné sa zaregistrovať!
Na darovanie krvi je potrebné zaregistrovať sa vopred, je to najmä z dôvodu, aby sme pre odberový tím vedeli zabezpečiť dostatok darcov. Vhodný počet je 30-40 osôb. Prosíme preto o čo najskoršiu registráciu, neodkladajte ju na neskôr! Ak by sa v priebehu nasledujúch dní alebo týždňov po registrácii zmení váš zdravotný stav, alebo budete mať inú prekážku znemožňujúcu darovať krv – nevadí, len nám to prosím oznámte čo najskôr.
Registrovať sa môžete:
1. Elektronickým formulárom: Farská kvapka krvi – registrácia
2. E-mailom: faraopatova@gmail.com (uveďte meno, priezvisko, telefónne číslo)
3. Telefonicky (prípadne SMS alebo WhatsApp správou): tel. č.: 0905 561 627 (Ľuboš Hamaj)
4. Osobne v sakristii farského kostola v Opatovej

Krížová cesta za nenarodené deti
2025-03-28 17:15 - 18:00 | Kostol sv. Stanislava, Potočná 484/88, Trenčín - Opatová nad Váhom
25. marca slávime v katolíckej Cirkvi sviatok „Zvestovanie Pána“. Tento sviatok je situovaný do obdobia presne deväť mesiacov do sviatku Narodenia Pána. Tento deň si pripomíname aj ako Deň počatého dieťaťa. Pri tejto príležitosti vás pozývame na spoločnú pobožnosť krížovej cesty, ktorú sa budeme modliť za deti, ktoré sa počali pod srdcom matky, no nebolo umožnené im narodiť sa.

Krížová cesta detí
2025-03-30 14:30 - 15:30 | Kostol sv. Stanislava, Potočná 484/88, Trenčín - Opatová nad Váhom
Pozývame všetky deti aj so svojimi rodičmi na spoločnú pobožnosť krížovej cesty stvárnenú originálnym spôsobom. Inscenovaná krížová cesta privedie deti priamo do jednotlivých zastavení. Stretnuť tak budú môcť Piláta, rímskych vojakov, bolestnú Matku, pomáhajúceho Šimona, či Veroniku podávajúcu Ježišovi šatku. Jednotlivé zastavenia budú doplnené piesňami.

Eucharistická krížová cesta
2025-04-04 17:00 - 18:00 | Kostol sv. Stanislava, Potočná 484/88, Trenčín - Opatová nad Váhom
Na prvý piatok v mesiaci apríl vás pozývame na pobožnosť Krížovej cesty pred vystavenou Sviatosťou Oltárnou. Pozývame vás, aby sme spoločne uvažovali o jeho utrpení a smrti. Využime tento milostivý čas, keď bude uprostred nás živý Ježiš – ten istý, ktorý pred dvetisíc rokmi vzal na svoje plecia kríž a zomrel za naše hriechy.

Krížová cesta so svätým Jánom
2025-04-06 19:00 - 20:00 | Kostol sv. Stanislava, Potočná 484/88, Trenčín - Opatová nad Váhom
Príďte zažiť neopakovateľnú atmosféru pobožnosti Krížovej cesty, tak ako ju vo svojom evanjeliu opísal svätý Ján, apoštol. Krížovú cestu, ktorú vo farskom Kostole sv. Stanislava v Opatovej pripravuje mládež našej farnosti si budete môcť pozrieť v nedeľu 6. apríla o 19.00 hod. Poďte spolu s nami uvažovať nad udalosťami, ktoré nám priniesli nádej na večnú spásu.

Krížová cesta manželov
2025-04-11 17:15 - 18:00 | Kostol sv. Stanislava, Potočná 484/88, Trenčín - Opatová nad Váhom
V piatok 11. apríla sa budú Krížovú cestu modliť manželia našej farnosti. Spoločne budeme hľadať paralely medzi Ježišou obetou na kríži a životom v manželstve.

Veľkonočná spoločná svätá spoveď
2025-04-12 15:00 - 16:30 | farský Kostol sv. Stanislava (Opatová nad Váhom); filiálny Kostol sv. Jána Nepomuckého (Kubrá)
Pôstne obdobie je časom prípravy na slávenie Veľkej noci. Počas neho, sa sebazapieraním, pôstom a modlitbou usilujeme viac priblížiť trpiacemu Kristovi. Ten sa z lásky ku nám vydáva na cestu kríža, aby nám daroval večný život. Pousilujme sa v tieto dni, čo najlepšie pripraviť na prežívanie tajomstiev Veľkonočného trojdnia. K pokojnému sláveniu sviatkov patrí aj čisté srdce a pokoj v duši, ktorý nám zabezpečí len dobrá svätá spoveď. Preto vás pozývame prijať sviatosť zmierenia pred Veľkou nocou, ktorú budeme v našej farnosti vysluhovať v sobotu 12. apríla 2025. Využime túto možnosť zmieriť sa s Bohom a s pokojom a radosťou sláviť veľkonočné sviatky.
Farský Kostol sv. Stanislava v Opatovej nad Váhom – 12. apríla 2025 od 15.00 do 16.30 hod.Filiálny Kostol sv. Jána Nepomuckého v Kubrej – 12. apríla 2025 od 15.00 do 16.30 hod.

Krížová cesta rodín
2025-04-13 14:30 - 17:30 | Kríž za Araverom, 48.906834, 18.096527 , Trenčín, 91101, Slovakia (Slovak Republic)
Pozývame vás stráviť nedeľné popoludnie modlitbou a zároveň i pobytom v prírode. V nedeľu 13. apríla sa budeme modliť krížovú cestu pod holým nebom. Spoločne sa stretneme na parkovisku pri autocentre Araver a spoločne pôjdeme na vrchol Radúchovej. Krížovú cestu budeme obetovať za všetky rodiny našej farnosti. Povzbudujeme vás, aby sa jednotlivé zastavenia modlila vždy jedna rodina.

Hodová svätá omša v Kubrej
2025-05-18 08:30 - 10:00 | Filiálny Kostol sv. Jána Nepomuckého, Kubrá, Kubranská 98, Trenčín, 911 01, Slovenská republika
Kostol v Kubrej je zasvätený svätému Jánovi Nepomuckému. Prí príležitosti sviatku tohto svätca (16. mája) budeme sláviť slávnostnú hodovú svätú omšu. Liturgickej slávnosti, ktorá sa uskutoční v nedeľu 18. mája 2025 o 8.30 hod. bude predsedať Mons. Peter Beňo, nitriansky pomocný biskup. Po skončení slávnostnej svätej omše vás pozývame na malé občerstvenie a bratské stretnutie pred kostolom.

Zároveň upozorňujeme, že druhá svätá omša o 10.00 hod. v tento deň nebude.

Filiálny kostol sv. Jana Nepomuckého bol postavený v roku 1905. Postavili ho podľa projektu Michala Milana Harminca. Konsekrácia novej stavby sa uskutočnila 21. mája 1905, teda v tomto roku si pripomíname 120. výročie posviacky kostola.

Deň detí v Opatovej
2025-06-01 15:00 - 20:00 | Farská záhrada, Potočná 52/87, Trenčín, 91101, Slovenská republika
Prvý júnový deň je Medzinárodným dňom detí, preto pozývame všetky deti na oslavu ich sviatku. Spoločne budeme súťažiť, športovať, hrať sa a zabávať. Tešíme sa na vás v nedeľu 1. júna od 15.00 do 20.00 hod. na farskom dvore v Opatovej. Vítané sú aj domáce koláčiky, alebo iné občerstvenie, s ktorým sa navzájom podelíme.

Sviatosť zmierenia pred prvým piatkom
2025-09-02 16:00 - 18:00 | farský Kostol sv. Stanislava (Opatová nad Váhom); filiálny Kostol sv. Jána Nepomuckého (Kubrá)
Keďže sa blíži prvý piatok v mesiaci september, dávame do pozornosti možnosť prijať sviatosť zmierenia. Spovedať budeme v utorok 2. septembra: v Kubrej od 16.00 do 16.30 hod. (kňaz slúžiaci svätú omšu bude k dispozícii až do svätej omše so začiatkom o 17.00 hod.) a v Opatovej od 17.00 do 18.00 hod.. Príležitosť ku svätej spovedi bude v prvopiatkovom týždni vždy približne 15 minút pred svätou omšou. Povzbudzujeme vás k dobrej príprave a účasti na svätej spovedi.

Adorácia pred prvým piatkom
2025-09-04 18:45 - 19:15 | Kostol sv. Stanislava, Potočná 484/88, Trenčín - Opatová nad Váhom
Pozývame vás na pravidelné (pred)prvopiatkové stretnutie s Eucharistickým Ježišom. Príďte v tichu nášho farského chrámu poďakovať za dary a dobrodenia, ktorých sa nám v ostatných dňoch dostalo. Spoločne budeme i prosiť o pomoc a požehnanie pre seba, naše rodiny a celé farské spoločenstvo. Eucharistická adorácia sa začína vždy v prvý štvrtok v mesiaci po večernej svätej omši.

Fatimská sobota
2025-09-06 06:15 - 07:00 | Kostol sv. Stanislava, Potočná 484/88, Trenčín - Opatová nad Váhom
Pozývame vás na Pobožnosť Fatimskej soboty do farského Kostola sv. Stanislava v Opatovej nad Váhom. Príďte spoločne uvažovať nad tajomstvami ruženca. Po skončení pobožnosti budeme spoločne sláviť svätú omšu.
Evanjeliová výzva na pokánie a obrátenie, ktorú pri zjaveniach už mnoho ráz pripomenula naša nebeská Matka, je vždy aktuálna. Začiatky pobožnosti piatich prvých sobôt siahajú až do roku 1917, keď sa Panna Mária zjavila trom fatimským deťom Lucii, Hyacinte a Františkovi. Lucia odišla z Portugalska do kláštora v španielskom meste Pontevedra. 10. decembra 1925 sa jej zjavila Panna Mária s dieťaťom Ježišom.

Podmienky pre vykonanie Pobožnosti piatich prvých sobôt v mesiaci:
1. Vykonať si svätú spoveď – svätú spoveď si vykonáme na prvú sobotu alebo už pred ňou, za predpokladu, že sme pri svätom prijímaní v tento deň boli v stave posväcujúcej milosti a máme daný úmysel.
2. Pristúpiť k svätému prijímaniu – po svätom prijímaní je potrebné vzbudiť si úmysel svojimi slovami alebo napr. modlitbou anjela, ktorú naučil fatimské deti.
3. Pomodliť sa v ten deň ruženec – päť desiatkov, prípadne aj viac. Pred modlitbou si vzbudíme úmysel vynáhrady za hriešnikov.
4. Rozjímať aspoň štvrť hodiny o tajomstvách posvätného ruženca – môžeme uvažovať o niektorom z tajomstiev ruženca alebo o tajomstve života Ježiša Krista a jeho Matky.

Prvonedeľná pobožnosť
2025-09-07 14:00 - 14:30
Pozývame vás na stretnutie s Eucharistickým Ježišom v prvú nedeľu nového mesiaca. Príďme spoločne ďakovať za všetky dobrodenia, ktorých sa nám dostalo a zároveň prosiť o požehnanie a milosti do ďalších dní. Po skončení pobožnosti vás pozývame na spoločné stretnutie a malé občerstvenie na farský dvor.

Misijná obnova 2025 - Úvodná svätá omša (farský kostol Opatová)
2025-09-11 18:00 - 19:30 | Kostol sv. Stanislava, Potočná 484/88, Trenčín - Opatová nad Váhom
Pozývame vás na obnovu ľudových misií, ktoré sa v našej i ostatných farnostiach v Trenčíne skončili 2. júna minulého roka. Pre našu farnosť to boli prvé ľudové misie po sedemdesiatich štyroch rokoch. Misie v Opatovej a Kubrej videli pátri z Kongregácie Najsvätejšieho Vykupiteľa, teda redemptoristi – pátri Václav Hypius, Patrik Grotkovský a Roman Janáč, ktorým pomáhali laické misijné spoločenstvá z Bratislavy a Banskej Bystrice.
V tomto roku sa opäť stretnete s redemptoristami P. Václavom Hypiusom, P. Patrikom Grotkovským, a ich spolupracovníkmi, ktorí pre vás opäť pripravujú bohatý program, kde nebudú chýbať misijné príhovory, slávenie svätých omší, či príležitosť k duchovnému rozhovoru alebo možnosť prijať sviatosť zmierenia. Duchovná obnova sa v našej farnosti začína vo štvrtok 11. septembra a vyvrcholí na hodovú nedeľu 14. septembra.
Duchovná obnova sa začne vo farskom kostole v Opatovej vo štvrtok 11. septembra o 18.00 hodine. Po svätej omši sa uskutoční eucharistická adorácia na tému: „Pútnici nádeje“.

Misijná obnova 2025 - „Staroba, čas nádeje“ (farský kostol Opatová)
2025-09-12 08:00 - 09:00 | Kostol sv. Stanislava, Potočná 484/88, Trenčín - Opatová nad Váhom
Pozývame vás na obnovu ľudových misií, ktoré sa v našej i ostatných farnostiach v Trenčíne skončili 2. júna minulého roka. Pre našu farnosť to boli prvé ľudové misie po sedemdesiatich štyroch rokoch. Misie v Opatovej a Kubrej videli pátri z Kongregácie Najsvätejšieho Vykupiteľa, teda redemptoristi – pátri Václav Hypius, Patrik Grotkovský a Roman Janáč, ktorým pomáhali laické misijné spoločenstvá z Bratislavy a Banskej Bystrice.
V tomto roku sa opäť stretnete s redemptoristami P. Václavom Hypiusom, P. Patrikom Grotkovským, a ich spolupracovníkmi, ktorí pre vás opäť pripravujú bohatý program, kde nebudú chýbať misijné príhovory, slávenie svätých omší, či príležitosť k duchovnému rozhovoru alebo možnosť prijať sviatosť zmierenia. Duchovná obnova sa v našej farnosti začína vo štvrtok 11. septembra a vyvrcholí na hodovú nedeľu 14. septembra.
V piatok 12. septembra sa program misijnej obnovy začne slávením svätej omše o 8.00 hod. vo farskom kostole s príhovorom na tému „Staroba, čas nádeje“. Program pokračuje podvečer o 17.00 hod. slávením svätej omše vo filiálnom kostole v Kubrej s príhovorom „Nádej nezomiera“. Po skončení bude nasledovať pobožnosť za zosnulých. V Opatovej bude piatkový večer patriť mládeži. Súčasťou svätej omše so začiatkom o 18.00 hod. bude misijný príhovor na tému „Nádej nezahanbuje“. Po skončení pozývame na stretnutie s misionármi mládež našej farnosti.

Misijná obnova 2025 -„Nádej nezomiera“ (filiálny kostol Kubrá)
2025-09-12 17:00 - 18:00 | Filiálny Kostol sv. Jána Nepomuckého, Kubrá, Kubranská 98, Trenčín, 911 01, Slovenská republika

Misijná obnova 2025 - „Nádej nezahanbuje“ (farský kostol Opatová)
2025-09-12 18:00 - 19:00 | Kostol sv. Stanislava, Potočná 484/88, Trenčín - Opatová nad Váhom

Misijná obnova 2025 - „Mária, matka nádeje“ (farský kostol Opatová)
2025-09-13 08:00 - 09:00 | Kostol sv. Stanislava, Potočná 484/88, Trenčín - Opatová nad Váhom
Pozývame vás na obnovu ľudových misií, ktoré sa v našej i ostatných farnostiach v Trenčíne skončili 2. júna minulého roka. Pre našu farnosť to boli prvé ľudové misie po sedemdesiatich štyroch rokoch. Misie v Opatovej a Kubrej videli pátri z Kongregácie Najsvätejšieho Vykupiteľa, teda redemptoristi – pátri Václav Hypius, Patrik Grotkovský a Roman Janáč, ktorým pomáhali laické misijné spoločenstvá z Bratislavy a Banskej Bystrice.
V tomto roku sa opäť stretnete s redemptoristami P. Václavom Hypiusom, P. Patrikom Grotkovským, a ich spolupracovníkmi, ktorí pre vás opäť pripravujú bohatý program, kde nebudú chýbať misijné príhovory, slávenie svätých omší, či príležitosť k duchovnému rozhovoru alebo možnosť prijať sviatosť zmierenia. Duchovná obnova sa v našej farnosti začína vo štvrtok 11. septembra a vyvrcholí na hodovú nedeľu 14. septembra.
Sobotný program bude pokračovať len vo farskom kostole. Ráno o 8.00 hod. vás pozývame spoločne sláviť svätú omšu s príhovorom na tému „Mária, matka nádeje“. Po nej bude nasledovať novéna k Panne Márii, Matke ustavičnej pomoci. Podvečerný program sa začne o 17.00 hod. slávením svätej omše s príhovorom „Nádej nezomiera“ a pobožnosťou za zosnulých. Po svätej omši vás pozývame na priateľské stretnutie a občerstvenie na farskom dvore.

Misijná obnova 2025 - „Nádej nezomiera“ (farský kostol Opatová)
2025-09-13 17:00 - 19:30 | Kostol sv. Stanislava, Potočná 484/88, Trenčín - Opatová nad Váhom

Misijná obnova 2025 -„Kríž, prameň nádeje“ (farský kostol Opatová)
2025-09-14 07:00 - 08:00 | Kostol sv. Stanislava, Potočná 484/88, Trenčín - Opatová nad Váhom
Pozývame vás na obnovu ľudových misií, ktoré sa v našej i ostatných farnostiach v Trenčíne skončili 2. júna minulého roka. Pre našu farnosť to boli prvé ľudové misie po sedemdesiatich štyroch rokoch. Misie v Opatovej a Kubrej videli pátri z Kongregácie Najsvätejšieho Vykupiteľa, teda redemptoristi – pátri Václav Hypius, Patrik Grotkovský a Roman Janáč, ktorým pomáhali laické misijné spoločenstvá z Bratislavy a Banskej Bystrice.
V tomto roku sa opäť stretnete s redemptoristami P. Václavom Hypiusom, P. Patrikom Grotkovským, a ich spolupracovníkmi, ktorí pre vás opäť pripravujú bohatý program, kde nebudú chýbať misijné príhovory, slávenie svätých omší, či príležitosť k duchovnému rozhovoru alebo možnosť prijať sviatosť zmierenia. Duchovná obnova sa v našej farnosti začína vo štvrtok 11. septembra a vyvrcholí na hodovú nedeľu 14. septembra.
Duchovná obnova v našej farnosti vyvrcholí v nedeľu 14. septembra. Sväté omše budeme sláviť vo filiálnom kostole v Kubrej o 8.30 hod. s príhovorom na tému „Kríž, prameň nádeje“ a o 10.00 hod. odznie príhovor na tému „Život plný nádeje“. Vo farskom kostole budeme v tento deň sláviť hodovú nedeľu. Ranná svätá omša o 7.00 hod. bude s príhovorom na tému „Kríž, prameň nádeje“ a slávnostná hodová svätá omša o 10.30 hod. bude s misijným príhovorom na tému „Život plný nádeje“.

Misijná obnova 2025 -„Kríž, prameň nádeje“ (filiálny kostol Kubrá)
2025-09-14 08:30 - 09:30 | Filiálny Kostol sv. Jána Nepomuckého, Kubrá, Kubranská 98, Trenčín, 911 01, Slovenská republika

Misijná obnova 2025 - „Život plný nádeje“ (filiálny kostol Kubrá)
2025-09-14 10:00 - 11:00 | Filiálny Kostol sv. Jána Nepomuckého, Kubrá, Kubranská 98, Trenčín, 911 01, Slovenská republika

Misijná obnova 2025 -„Život plný nádeje“ (farský kostol Opatová)
2025-09-14 10:30 - 12:00 | Kostol sv. Stanislava, Potočná 484/88, Trenčín - Opatová nad Váhom
